ናይ ቶክሲ ደው ምባል ስምምዕ ድሕሪ ምግባርና፡ ኦነግ ብናቱ ተበግሶ ኣብ ልዕሊ መንግስቲ ቶክሲ ከፊቱ ኣይፈልጥን'ዩ፡ ግብረ መልሲ ግን ንወስድ ኢና፡ እዚ ከሉ ክስታት ግን ሓሶት'ዩ። መንግስቲ ከምዚ ዓይነት ክሲ ዝምስርት ዘሎ፡ ኣብ ልዕሊ ኣብዚ ከባቢ ዘሎ ሰራዊት ኦነግ መጥቓዕቲ ናይ ምፍናው መደብ ስለ ዘለዎ'ዩ እምበር ኦነግ ዘሰናኸሎ ስራሕ መንግስቲ ይኹን፡ ዝዘመቶ ብረት መንግስቲ የለን" ኢሉ። ደብዳብ ነፈርቲ ሰንበት ንግሆ፡ ሰራዊት ምክልኻል ኢትዮጵያ ኣብ ልዕሊ ኣብ ምዕራብ ኦሮምያ ዝርከቡ ዕጡቓት ሓይልታት ናይ ኣየር ደብዳብ ኣኻይዱ ዝብል ዜና ብብዝሒ ተሰሚዑ ነይሩ። ኣመሓዳሪ ምዕራብ ወለጋ ዞን ኣቶ ገመቺስ ተመስገን፡ ነዚ ጉዳይ ኣመልኪትና ኣብ ዝሓተትናሉ "እዚ ትብልዎ ዘለኹም ሓበሬታ ክሳብ ህጂ ኣይመጻንን፡ ኣብ ምዕራብ ኦሮምያ ሰራዊት ምክልኻል ሃገር እንቀሳቐስ'ዩ፡ ኣብ ዝተፈላለዩ እዋናት ምስ ሰራዊት ኦነግ ናይ ቶክሲ ምልውዋጥ የካየድ'ዩ፡ ሰንብት ናይ ኣየርም ደብዳብ መጥቓዕቲ ንዝምልክት ግን ተኻይዱ ወይ ኣይተኻየደን ክብል ኣይክእልን'የ" ኢሉ። ኣብ ማሕበራዊ ሚድያታት፡ እቲ ናይ ኣየር ደብዳብ ኣብ ዶብ ቤጊን ኢዳማን ዝብሃላ ወረዳታት ከም ዝተኻየደ እዩ ተሓቢሩ፡ ነበርቲ እዚ ከባቢ ግን ናይ ኣየር ደብዳብ ተኻይዱ ክብሃል ሰሚዕና እምበር ብዓይንና ዝረኣናዮ ነገር የለን እዮም ዝብሉ። እንተኾነ ናይ ሰራዊት ሄሊኮፕተራት ብብዝሒ በቲ ከባቢ ስለ ዝነቀሳቐሳ ስግኣት ከም ዘለዎም ግን ካብ ምሕባር ኣይተቆጠቡን። ናይ ኦነግ ሸኔ ኣባል ፈጻሚት ኮሚቴ ዝኾነ ኣቶ ሚካኤል ቦረና ግን መንግስቲ ኣብ ወረዳታት ቤጊን ጊዳሚን ደብዳበ ኣየር የካይድ ምጅላዉን ሰብ ይጉዳእ ምህላዉን'ዩ ዝሕብር። ኣቶ ሚካኤል ብተወሳኺ፡ ሰራዊት ኦነግ ቦታ ከይሓደገ ኣብ ምክልኻል ኣትኪሉ ይምክት ምህላዉ ይሕብር። ካብ ፈዴራል መንግስትን ምክልኻልን መልሲ ንምርካብ ዝገበርናዮ ፈተነ ክሰምረልናን ኣይክኣለን። ትጥቀምሉ ዘለኹም መሳርሒ ኣይተቐበሎን። መግለጺ ቪድዮ, ኩነታት ተመዛበልቲ ክልል ኦሮምያ ኣብ ባቱ እንታይ ይመስል?
